Հայաստանում, ըստ մասնագետների, ևս տարածված է արգանդի վզիկի քաղցկեղը, որը մեր երկրում ամեն տարի ավելի քան 150 կնոջ մահվան պատճառ է դառնում: Տարեկան 300 կնոջ մոտ ախտորոշվում է արգանդի վզիկի քաղցկեղ: Այն իր տարածվածությամբ չարորակ նորագոյացությունների շարքում գրավում է երկրորդ տեղը` կրծքագեղձի քաղցկեղից հետո: Դրա դեմն առնելու նպատակով պետական մարմինները, հանձին Առողջապահության նախարարության, հավանաբար, այս տարվա սեպտեմբերից պետպատվերով կիրականացնեն պատվաստում պապիլոմա վիրուսի դեմ: